Молизе
Молизе () е административен регион в Южна Италия с население – 320 360 жители (2009). Граничи на север с регион Абруцо, на запад с Лацио, на юг с Кампания и на изток с Пулия и Адриатическото море.

Регионът се ражда през 1963 г., когато старият регион Абруци и Молизе се разделя на два независими региона, Молизе и Абруцо. Молизе включва две провинции: Кампобасо и Изерния.

География 
Регионалната територия се разделя на два района: на запад се намира планинният район (55,3%) а на изток – хълмистия район (44,7%). В западния район се намират Апенините, с планините Дела Мета (2.241 м) близо до Абруцо и планините Матезе (2.050 м). Планините Френтани разделят двата района.

Целите брегове са песъчливи до град Термоли, къде се намира изкуствено пристанище. Сред Апенините се намират равнините Венафро, и Бояно.

Хидрография 
В Молизе няма големи реки. Реките Триньо, Биферно и Форторе са малки и с нередовно течение през годината. Река Волтурно, най-голямата в Кампания, извира в Молизе.

История 
До 3 век пр.н.е. регион Молизе е включен в историческия район Самниум, когато е превзет от древните римляни. След падането на римската империя районът е разорен от готските нашествия (535 – 553 г.), и после включен в лангобарското херцогство Беневенто. Името Молизе първо се появява през Средновековието.

През 667 г. в Молизе се заселват българите на каган (княз) Алцек.

През 1531 г. Молизе е под испанското управление и заедно с Пулия участва област „Капитаната“ на Неаполитанското кралство, а регионалното стопанство е в криза. След 1815 г. районът участва Кралството на двете Сицилии. През 1860 г. Молизе се присъдинява от италианското кралство в регион Абруци и Молизе. През 1963 г. провинция Кампобасо се откъсва и регион Молизе е създаден. През 1970 г. новата провинция Изерния е създадена.

Демографски данни 
Най-голямата част от населението на Молизе живее в малки селища, чието население не превъзхожда хиляда жители. Освен двата административни центъра, само градовете Термоли и Венафро са с повече от десет хиляди души и са имали важно градско развитие, а населението на малките селище е намалило през последните десетилетия. В 31 декември 2006 г. се броят 4.834 чужденци (1,5% от населението).

Това е таблица с населението на главните общини на Молизе:

Езикови малцинства 
В молишката територия се намират някои езикови малцинства, всички в провинция Кампобасо. Важни са хърватските общества, говорещи молишки хърватски диалект, в общините Монтемитро, Акуавива Колекроче и Сан Феличе в Молизе. Друго чуждо малцинство е албанското общество в общините Кампомарино, Урури, Портоканоне и Монтечилфоне.

Административно деление 
Регионът се разделя на 2 провинции и 136 общини.

Икономика 
Икономиката на Молизе не е много развита. Първичният сектор е много важен, а промишлената дейност се намира само в центрове Термоли, Кампобасо, Бояно и Венафро. Най-важен промислен център е Термоли, където се намират хранителни и механични заводи, освен градското пристанище. Туризмът се е развил в последните години заради непорочната природа, обаче пътищата още са недостатъчни в планинния район.

Икономически данни 
Това е таблица с регионалния брутен вътрешен продукт и БВП на човек за Молизе от 2000 до 2006 г.:

Това е таблица с БВП на Молизе през 2006 г., разделен според главните икономически дейности:

Фотогалерия

Източници

Външни препратки 
  Официален регионален сайт
  Информационен сайт 
  Туристически портал